# Berkenyéd

### A Wikipédiából, a szabad lexikonból.

Berkenyéd (1899-ig Jarembina, szlovákul Jarabina, lengyelül Jarzembina, ukránul Orjabina, németül Girm) község Szlovákiában az Eperjesi kerület Ólublói járásában. 2002-ben 850 lakosa volt, közülük 150 roma származású.

## [szerkesztés] Fekvése

Ólublótól 5 km-re északnyugatra a Kishárs-patak völgyében fekszik.

## [szerkesztés] Története

1329-ben Giermp néven említik először, amikor Drugeth Vilmos szepesi ispán megerősíti birtokában Gonchola soltész fiát Mátyást. A falu a 14. század elején keletkezett, amikor rutén pásztorokat telepítettek ide. 1364-ben Ólubló határainak kijelölésekor említik a települést. 1408-ban abban az okiratban, melyben Zsigmond király a lublói váruradalmat Perényi Imrének adja Gyrem alio nomine Zumbach néven említik. 1412 és 1769 között az elzálogosított szepesi városokkal együtt Lengyelországhoz tartozott. A 16. század első felében a vlach jog alapján ruszin pásztorokat telepítettek ide. 1564-ben 13 paraszti és 5 zsellér háztartás volt a faluban. A 18. században lakói főként földművesek, drótosok voltak. 1758-ban 125 paraszt, 15 zsellér, 2 soltészház, malom és fűrésztelep volt a faluban. 1828-ban 224 háza volt. 1873-ban kolerajárvány pusztított, mely 205 áldozatot követelt. 1910-ben 1155, túlnyomórészt ruszin lakosa volt. A trianoni békeszerződésig Szepes vármegye Ólublói járásához tartozott.

## [szerkesztés] Látnivalók

- Szűz Mária tiszteletére szentelt ortodox temploma 1803 és 1809 között épült klasszicizáló barokk stílusban.
- Határában található a Berkenyédi-áttörés védett természeti látványossága.

## [szerkesztés] Külső hivatkozások

- Ismertető szlovák nyelven
- Községinfó
- Szlovákia térképén

Az Ólublói járás települései
Ólubló (Stará Ľubovňa) Abroncsos (Obručné) · Alsózúgó (Nižné Ružbachy) · Berkenyéd (Jarabina) · Csércs (Čirč) · Erdős (Lesnica) · Feketekút (Šambron) · Felsőkánya (Šarišské Jastrabie) · Felsőzúgó (Vyšné Ružbachy) · Gnézda (Hniezdne) · Györkvágása (Ďurková) · Hajtóka (Hajtovka) · Hársád (Litmanová) · Határhely (Hraničné) · Helivágása (Haligovce) · Hosszúvágás (Legnava) · Kalács (Kolačkov) · Kijó (Kyjov) · Kishárs (Malý Lipník) · Kislomnic (Lomnička) · Komlóskert (Chmeľnica) · Kormos (Hromoš) · Kövesfalva (Kamienka) · Kristályfalu (Veľká Lesná) · Kriványpusztamező (Pusté Pole) · Lackvágása (Lacková) · Lublókorompa (Kremná) · Lubotény (Ľubotín) · Máté (Matysová) · Nagyhársas (Veľký Lipník) · Nagymajor (Stráňany) · Orló (Orlov) · Palocsa (Plaveč) · Palonca (Plavnica) · Podolin (Podolínec) · Poprádfalu (Forbasy) · Poprádófalu (Starina) · Poprádökrös (Ruská Voľa nad Popradom) · Poprádremete (Mníšek nad Popradom) · Pusztamező (Vislanka) · Sárosújlak (Údol) · Szepesjakabfalva (Jakubany) · Szulin (Sulín) · Újlubló (Nová Ľubovňa)

A lap eredeti címe "http://hu.wikipedia.org../../../b/e/r/Berkeny%C3%A9d.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina